Izvedeno je bilo tudi spomladansko čiščenje javnih površin in lokalnih cest v Kisovcu. V pomoč smo dobili tudi dva delavca iz javnih del.Med drugim je bila postrižena tudi živa meja ob pešpoti na OIC ter poravnana in zatravljena površina ob pešpoti.

Glede problematike pasjih iztrebkov je predsednik tudi postavil vprašanje na seji Občinskega sveta. Vodja komunalnih redarjev g. Zmrzlak si je tudi ogledal javne površine v Kisovcu. Na ogledu je bilo tudi dogovorjeno, da se s strani redarjev poostri nadzor glede problematike pasjih iztrebkov in sicer naj bi se nadzor izvajal v jutranjih urah in zvečer. Njegova pripomba je bila, da je potrebno namestiti več košev za odpadke ob pešpoti ob potoku Medija, kjer vodijo največ psov. O tem pripombi smo tudi obvestili vodjo oddelka za okolje in prostor ga. Tatjano Podbregar in jo prosili za nabavo ustreznega števila košev. V razpravi je Zvonko Pograjc predlagal, da bi morali v zelenicah namestiti ustrezno število opozorilnih tabel »Počistite iztrebke za svojim psom« s katerim, bi lastnike psov opozorili, da morajo počistiti iztrebke za svojim psom.

V nadaljevanju je Predsednik sveta KS Marjan Kovač povedal, da je bilo na Komisiji za varnost v cestnem prometu podanih več pobud za preprečitev nedovoljenega parkiranja na javnih poteh in za umiritev prometa v Kisovcu. Za preprečitev parkiranja na cesti Naselje na Šahtu je bilo predlagano, da se bi namestila opozorilna tabla o prepovedi parkiranja. Na Rudarski cesti pri » Čuk« pa se naj bi namestile table o odstopu prednosti in na cesti v naselju Spodnje Čolnišče tabla o dovoljeni hitrosti vožnje 30 km/h. Prav tako se naj bi pri priključku ceste Kisovec – OIC na cesto Loke – Loke namestilo ogledalo. Glede odstranitve barak oziroma drvarnic ob parkirišču pri bloku na Rudarski cesti je povedal, da se naj bi takoj po prvomajskimi prazniki sestali z direktorjem družbe SPEKTER d.o.o. Predlaga se odstranitev barak oziroma drvarnic ter ureditev okrog 25 parkirišč. Povedal je tudi, da je Kiparka Metoda Maj ponudila KS, da bi v zelenici v parku postavila tri kipe oziroma sklopture , enega v zelenici pred objektom Pošte s Knjižnico in Krajevno skupnostjo, enega pa v avli objekta. Saša Pegan se je tudi dogovorila s cvetličarji iz Zasavja, za ureditev cvetličnih gredic v parku. Otvoritev naj bi bila 15.maja. V nadaljevanju je povedal, da bo s 1.7.2012 Pošta Kisovec uvedla nov deljen delovni čas in sicer dopoldne od 8 ure do 10 ure 30 min ter popoldne od 14 ure 30 min do 17 ure. Pripravlja se tudi nova spletna stran s katero bomo obveščali o vseh dogodkih in drugih pomembnih dejavnostih KS. Povedal je tudi, da bo Ministrstvo za okolje in prostor nadaljevalo sanacije potoka Medije gor vodno od mostu na OIC. V razpravi je Helena Ocepek opozorila na neustrezno usmerjevalno tablo Šemnik na Tomčevem mostu. S preimenovanjem dela naselja Šemnik v Spodnji Šemnik, bi bilo potrebno zamenjati tudi usmerjevalno tabo. Predsednik sveta KS je odgovoril, da se bo tej problematiki seznanil Svet za preventivo in varnost v cestnem prometu. Sašo Anžur, podpredsednik sveta KS je zatem pohvalil delo predsednika sveta KS. Povedal je , da je zelo aktiven in se zelo prizadeva za rešitev nekaterih pomembnih nalog KS.

3